बाड़मेर, 18 अगस्त।बाड़मेर-जैसलमेर सांसद कर्नल सोनाराम चौधरी पर हुए हमले के बाद गुरूवार को हरलाल जाट छात्रावास में आयोजित सभा में पहुंचे दलित नेता एवं अनुसूचित जाति-जनजाति एकता मंच के अध्यक्ष उदाराम मेघवाल को कर्नल का समर्थन करना भारी पड़ गया। सभा में दिए बयान का वीडियों यू ट्यूब पर अपलोड होने के बाद एक वर्ग विषेष के लोगो द्वारा उन पर जातिगत टिप्पणीया और गाली गलोच की गई। साथ ही उन्हे धमकी भी दी गई। इस मामले को लेकर पूर्व प्रधान एवं दलित नेता उदाराम मेघवाल सहित दर्जनों लोग शुक्रवार को कोतवाली थाने पहुंचे एवं दो युवको के खिलाफ आईटी एक्ट, एससी एसटी एक्ट एवं धमकाने का मामला दर्ज कराया।